Aalborg Stiftstidende, 1840-04-04
Fædrelandet. Aalborg, den 3die April. J det herværende Kjøbmandslag blev ved sidste Generalforsamling valgt en Committee, bestaaende af Dhrr. L. Bøggild, N. Warberg og D. C. Green, til at tage under Overveielse, om og hvorledes der fra Laugets Side bedst kunde virkes til Afskaffelse af det i Kjøbstædernes Handelsnæring saa skadeligt indvirkende Bissekræmmeri samt til Forebyggelse af ulovlig Brændeviinsbrænden paa Landet. J sin afgivne Betænkning har Committeen tilkjendegivet, at den fandt de i sidste Anordning og 21de Novbr. f. A. indeholdte Forskrifter og Straffebestemmelser, tilstrækkelige til at hæmme den ulovlige Landhandel, og at det kun kom an paa disses tilbørlige Overholdelse, hvisaarsag den foreslog, at Lauget skulde udlove passende Belønninger til de Sognefogdet paa Landet, som, foruden dem, der allerede havde lovet deres Bistand, ville virke til Bissekræmmer nes Paagribelse, samt at endvidere Stiftamtet skulde anmodes om at foranstalte Forordn., overeensstemmende med dens Bydende, læst fra Kirkestævne og opslaaet paa alle offentlige Steder, hvilket, siden dens Publication i Collegialtidenden af 7de Decb. f. A. endnu ikke, idet mindste her i Byen og paa omliggende Steder, har fundet Sted. Hvad den ulovlige Brændeviinsbrænding angaaer, foreslog Committeen, ved næste Stænderforsamling at andrage paa, at Minoritetens Jndstilling i Brænderisagen under den foregaaende Stænderforsamling, nemlig at Regjeringen skulde ansøges om at frigive Brændeviinsbrændingen imod at fordeele Consumtionsafgiften herved over hele Landet med 2 og nedsætte den for Byerne til af den nærværende Afgift: maatte tages til Følge. - Til samme Committee havde det ogsaa været overdraget, at afgive Betænkning om, hvorledes fra Laugets Side kunde virkes til Oprettelsen af en Filialbank i Aalborg, i hvilken Henseende Committeen formeente, at der ligeledes ved næste Stænderforsamling burde indgives Andragende desangaaende. - Hvad denne sidste for Aalborg og hele den nordlige Deel af Jylland vigtige Gienstand angaaer troe vi, at Stændernes Sammentræden ikke burde oppedies, men at den samlede Handelstand til selve Banken burde indkomme med Andragende desangaaende. Som det efter Berlings Tidende er berettet, agter Banken frivillig, med forventende kongelig Sanction, at oprette et Filiale i Flensborg, og da Jylland vist ikke mindre end Hertugdømmerne har bragt store Offere til Befæstelse af vort Bank- og Pengevæsen, tør det vistnok ventes, at Banken, selv om den - hvad rigtignok ved dens Disconterinsynes at være Tilfældet - skulde see vel meget Fordelen. vil tage Oprettelsen af en Aalborgsk Filialbank under Overveielse. Bankcontoiret i Aarhuus har i sidste Regnskabsaar et Overskud af nogle og 30000 Rbd., hvilket vistnok iaar vil blive ikke lidet større, da Discontoen i Hamborg har været meget lav (1 3/3 a 2 pCt.) og Banken desuagtet vedvarende taget sine 4 pCt. og 1/4 pCt. Tillæg i Contoir=Sportler. Da dette Provenne er tilveiebragt og tilveiebringes næsten ene ved aarhusiensiske Vexelforretninger - thi for Discontering fra andre Stæder var Contoiret været vanskelig tilgjængelig og, hvad enten dette nu hidrører fra dets Cortespondenter eller Contoiret alene gaaer efter eget Skjønnende, endog afslaaet at giøre Forretninger med de beviislig solideste og funderede Handlende, - da er det vist saare klart, at et Bank=Establissement heri Aalborg, der saa at sige er Centralpunctet for den hele nordlige Halvdeel af Jylland, vilde svare fortrinlig Regning og saaledes have Krav paa Bankbestyrelsens fulde Opmærksomhed. Kommer Dampskibsentreprisen, saaledes som nu med Grund tør forudsættes, istand, er der vist saa meget mere Anledning til Oprettelsen af et Bankcontoir her i Byen. Forhaabentlig vil den Tid ikke være fjern, at Nationens Bank vil erholde sine Forgreninger i de forskjellige størte Handelsstæder i Provindserne, og ikke, som det hidtil paa den med Aarhuus og nu Flensborg gjorte Undtagelse nær har været, være et Hovedstads Monopol, af hvilket Provindserne kun med Vanskelighed og Bekostning kunne høste den tilbørlige Nytte.